Sociálne vplyvy -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť  a na zamestnanosť

Sociálne vplyvy predkladaného materiálu -  vplyvy na hospodárenie obyvateľstva, sociálnu exklúziu, rovnosť príležitostí a rodovú rovnosť a vplyvy na zamestnanosť	
4.1. Identifikujte vplyv na hospodárenie   domácností a špecifikujte ovplyvnené skupiny domácností, ktoré budú pozitívne/negatívne ovplyvnené.  	Pozitívne vplyvy:

1. Ustanovuje sa poskytovanie náhrady za nedostupný vklad v plnej výške do 12 mesiacov od pripísania sumy vkladu alebo od okamihu jeho právnej prevoditeľnosti za vklady vyplývajúce z predaja súkromnej nehnuteľnosti určenej na bývanie, tiež za vklady, ktoré slúžia na sociálne účely a súvisia s konkrétnymi životnými udalosťami vkladateľa, ako je svadba, rozvod, dôchodok, prepustenie zo zamestnania (vrátane prepustenia z dôvodu nadbytočnosti), invalidita alebo smrť a vklady vyplývajúce z výplaty poistných súm alebo náhrad za ujmu spôsobenú trestným činom alebo v dôsledku nespravodlivého obvinenia.

2. Ustanovuje povinnosť banky poskytnúť vkladateľovi tri mesiace po zverejnení informácie o zmene z dôvodu jej zlúčenia alebo splynutia so zahraničnou bankou, z dôvodu predaja podniku alebo časti podniku banky zahraničnej banke alebo z iného dôvodu, ktorým zanikne alebo sa podstatne obmedzí jej účasti v slovenskom systéme ochrany vkladov bezplatný výber alebo prevod časti chráneného vkladu vrátane úrokov, ktorá presahuje 100 tis. eur.

3. Ustanovuje sa povinnosť banky poskytovať vkladateľom informácie o ochrane ich vkladu prostredníctvom jednotného štandardizovaného informačného formulára a iné informácie, čím sa prispeje k zvýšeniu informovanosti vkladateľov o ochrane ich vkladov.

4. Ustanovuje sa postupné skracovanie lehôt na ukončenie vyplácania náhrad za nedostupné vklady.

5. Ustanovuje sa, že ak vyplácanie náhrad trvá dlhšie ako sedem pracovných dní, vkladatelia majú nárok aspoň na časť náhrady, a to do piatich pracovných dní po podaní žiadosti o časť náhrady.	
Kvantifikujte: 	N/A (nie je možné vyčísliť)	
- Rast alebo pokles príjmov/výdavkov            na priemerného obyvateľa		
- Rast alebo pokles príjmov/výdavkov                  za jednotlivé ovplyvnené  skupiny domácností
- Celkový počet obyvateľstva/domácností ovplyvnených predkladaným materiálom		
		
4.2. Zhodnoťte kvalitatívne (prípadne kvantitatívne) vplyvy na prístup k zdrojom, právam, tovarom a službám u jednotlivých ovplyvnených skupín obyvateľstva.	Dochádza k  zvýšeniu poskytnutej náhrady podľa bodu 4.1.1., k zvýšeniu prístupu vkladateľov k informáciám podľa bodov 4.1.2. a 4.1.3. a bezplatného výberu, resp. prevodu časti vkladu podľa bodu 4.1.2. Tiež sa zefektívňuje prístup vkladateľov ku vkladom po okamihu neschopnosti banky vyplácať vklady, ako to vyplýva z bodov 4.1.4 a 4.1.5.	

4.3.  Zhodnoťte vplyv na rovnosť príležitostí:

Zhodnoťte vplyv na rodovú rovnosť.
	Bez vplyvu.
	
4.4. Zhodnoťte vplyvy na zamestnanosť.

Aké sú  vplyvy na zamestnanosť ?
Ktoré skupiny zamestnancov budú ohrozené schválením predkladaného materiálu ?
Hrozí v prípade schválenia predkladaného materiálu hromadné prepúšťanie ?	Bez vplyvu.